Na pôrod sa nedá celkom úplne pripraviť, zvlášť na ten prvý.
Prvorodičky zväčša naozaj netušia do čoho idú. Čo sa bude diať na pôrodnej sále, popredu nikto presne nevie, no dá predpokladať, ako to asi celé bude prebiehať. Prirodzený pôrod má svoj nasledovný priebeh:
A toto je niekoľko vecí navyše, na ktoré mnohé z nás prídu až potom... Napríklad že:
1. Na tú bolesť sa nedá pripraviť
Všetky dobre vieme, že pôrod bolí. Ale na tú bolesť sa naozaj nedá pripraviť, nedá sa totiž k ničomu prirovnať. Jediný spôsob, ako je - zažiť ju. Takže, ak ste ešte nerodili vedzte, že to bude obrovská bolesť, na konci ktorej ale príde obrovská radosť a vytúžené šťastie.
2. Medzi kontrakciami a tlačením je rozdiel
Mnoho žien navštevuje predpôrodené kurzy, kde sa ich skúsení odborníci snažia pripraviť na samotný pôrod. Rôzne druhy másáže či správne techniky dýchania by mali prispieť k tomu, aby žena pôrod zvládla čo najlepšie. Pravda je ale tá, že prežiť kontrakcie je jedna vec, no samotné vytlačenie zasa druhá. V tomto prípade je potrebné počúvať pôrodné asistentky, ktoré vám presne povedia, ako na to.
3. Stratíte akékoľvek zábrany
Mnohé ženy vôbec nerátajú s tým, čoho všetkého sú schopné počas pôrodu. Niektoré kričia, stonajú, nadávajú a niektoré si ani nepamätajú, čo sa dialo. Pamätajte ale. Nikdy neviete, čoho všetkého ste schopné, až kým to nezažijete. Ale nebojte sa. Čo sa udeje na pôrodnej sále, zostáva na pôrodnej sále.
4. Už aj počas pôrodu pôjdu kilá dole
My ženy sa obávame, či dokážeme hmotnosť, ktorú sme počas tehotenstva nabrali, rýchlo schudnúť. Nemusíte sa báť. Už po narodení bábätka stratíte okolo 6 kilogramov, samozrejme v závisloti od toho, aké veľké je bábätko. Ďalšie kilá pôjdu dole v nasledujúcich dňoch ešte aj počas pobytu v pôrodnici. Veľa žien odchádza domov s bábätkom dokonca vo svojej pôvodnej váhe spred tehotenstva.
5. Tehotenské chute budete mať aj po pôrode
Mamičky očakávajú, že s narodením bábätka ich prejdú aj tie príšerné chute, ktoré mali počas tehotenstva. V niektorých prípadoch áno, ale často sa stáva, že ich ženy majú pokojne ešte aj ďalšieho pol roka. Nech žijú sladkosti!
6. Dojčenie je zo začiatku náročné
Dojčenie na obrázkoch vôbec nevyzerá ťažko, skôr naopak - je to krásne. No kým sa do toho čerstvá mama aj dieťa dostane, je to trochu náročné. Naliate prsia, ktoré bolia, bábätko, ktoré sa nevie prisať a mnoho iných problémov ťaží čerstvé mamičky. Nebojte sa. Chce to len odhodlanie a chvíľu trpezlivosti a všetko pôjde tak, ako má.
7. Noci v pôrodnici vás možno vystrašia
Nemocnica je pre mnohých veľmi stresujúcim miestom. Najmä čerstvá mama potrebuje pokoj, potrebuje sa cítiť bezpečne. V nemocniciach však panuje zhon, neustále od vás niekto niečo chce, vyrušuje a pozerá, či to, čo robíte, robíte správne. Mamy sú tak v strese a boja sa, že sa o svoje dieťa nedokážu postarať. Po príchode domov je to však úplne iné. Naberiete pocit istoty a hneď je aj starostlivosť o dieťa lepšia.